Բյուրեղապակյա պալատ՝ առաջին Համաշխարհային ցուցահանդեսի խորհրդանիշը
**Համաշխարհային ցուցահանդես** կամ **Էքսպո** (**Expo**), միջազգային ցուցահանդես, որը համարվում է ինդուստրացման խորհրդանիշ, ինչպես նաև բաց հարթակ է հանդիսանում տեխնիկական և տեխնոլոգիական նվաճումների ցուցադրման համար։

Հաջորդ ցուցահանդեսը տեղի կունենա 2022 թվականին։

1928 թվականին *Միջազգային Ցուցահանդեսների վերաբերյալ կոնվենցիայի* ստորագրման պահից սկսած Ցուցահանդեսների Միջազգային Բյուրոն (BIE, Bureau International des Expositions) կարգավորող մարմին է հանդիսանում երեք տիպի ցուցահանդեսների անցկացման գործում՝ ունիվերսալ, միջազգային և մասնագիտացված։ Տվյալ ցուցահանդեսները տևում են 3-6 ամիս։

Պատմություն
-----------

Միջազգային ցուցահանդեսների անցկացման ավանդույթը ծագել է ֆրանսիական ազգային ցուցահանդեսների լույսի ներքո, որոնց գագաթնակետը դարձել է 1844 թվականի Միջազգային ցուցահանդեսը։

1889 թվականի Համաշխարհային ցուցահանդեսը Փարիզում
Առաջին համաշխարհային ցուցահանդեսը անցկացվել է Լոնդոնի Հայդ պարկում՝ արքայազն Ալբերտ Սաքսեն Կոբուրգ Գոթայացու նախաձեռնությամբ։ Ցուցահանդեսի գլխավոր տեսարժան վայրը Բյուրեղապակյա պալատն էր, որը մետաղից և ապակուց հիմնադրվել է Ջոզեֆ Պաքստոնի կողմից։

Ցուցահանդեսների տեսակներ
------------------------

Ներկա դրությամբ գոյություն ունեն ցուցահանդեսների երկու հիմնական տեսակ՝ *գրանցված* և *ճանաչված*։

### Գրանցված ցուցահանդեսներ

Գրանցված ցուցահանդեսներն ըստ մասշտաբի ամենախոշոր միջոցառումներն են։ Նախկինում գրանցված ցուցահանդեսները կոչվում էին «Ունիվերսալ Ցուցահանդեսներ»։ Այս տիպի ցուցահանդեսները անցկացվում են ամեն 5 տարին մեկ։

### Ճանաչված ցուցահանդեսներ

Ճանաչված ցուցահանդեսներն ավելի փոքր են իրենց չափսերով և արժողությամբ, և ավելի կարճ են իրենց տևողությամբ (3 շաբաթից մինչև 3 ամիս)։ Մասնակիցների ծախսերը ավելի քիչ են, քանի որ նրանք կազմակերպչից կարող են վարձել արդեն կառուցված ցուցասրահը։ Այնուհետև նրանք հնարավորություն ունեն օբյեկտի արտաքին մասից ավելացնել իրենց սեփական գույները, դիզայնը և այլն, և լցնել այն արտադրանքով։

Ընթացիկ և առաջիկա ցուցահանդեսներ
--------------------------------

### 2017

Էքսպո-2017-ը տեղի կունենա Ղազախստանի Աստանա քաղաքում։ Ցուցահանդեսի թեման է «Ապագայի էներգիան»։ Ցուցահանդեսը կանցկացվի 2017 թվականի հունիսի 10-ից մինչև սեպտեմբերի 10-ը և այնտեղ կմասնակցի մոտ 100 մասնակից երկիր և 10 միջազգային կազմակերպություն։

Աստանան իրավունք է ստացել ճանաչված ցուցահանդես անցկացնել բելգիական Լիեժ քաղաքի մոտ։

### 2020

Փարիզում ցուցասրահի գլխավոր մուտքը, 1900 թվական
Էքսպո-2020 ցուցահանդեսը տեղի կունենա Արաբական Միացյալ Էմիրաթների Դուբայ քաղաքում։

Ընտրական փուլում մասնակցել է 5 քաղաք՝

* Սան Պաուլո, Բրազիլիա
* Եկատերինբուրգ, Ռուսաստան
* Դուբայ, ԱՄԷ
* Իզմիր, Թուրքիա

### 2022

Լեհաստանի խոշորագույն Լոձ քաղաքը հայտնել է Էքսպո-2022 համաշխարհային ցուցահանդեսում իր մասնակցության թեկնածության մասին։

Ծանոթագրություններ
------------------

1. ↑  «The UAE has been elected As the Host Country of the World Expo 2020»։ Վերցված է նոյեմբերի 27, 2013
2. ↑  «EXPO for Łódź. 60 thousands of visitors every day»։ *Gazeta Wyborcza* (Polish)։ Վերցված է սեպտեմբերի 18, 2015

Արտաքին հղումներ
----------------

* 
* 
* 1855 թվականի Համաշխարհային ցուցահանդես

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա · Մեծ նորվեգական · Շվեյցարական կենսագրական · Universalis |
|  |
| Չափորոշչային վերահսկողություն | GND: 7729177-3 · NDL: 00560509 · NKC: ph116364 |

 |